Document ID: 32008D0787

ΑΠΌΦΑΣΗ ΤΗΣ ΕΠΙΤΡΟΠΉΣ
της 3ης Οκτωβρίου 2008
η οποία τροποποιεί την απόφαση 2006/410/ΕΚ για τον καθορισμό των ποσών τα οποία, σύμφωνα με το άρθρο 10 παράγραφος 2, το άρθρο 143δ και το άρθρο 143ε του κανονισμού (ΕΚ) αριθ. 1782/2003 του Συμβουλίου, διατίθενται στο ΕΓΤΑΑ και των ποσών που διατίθενται για δαπάνες του ΕΓΤΕ
(2008/787/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη ίδρυσης της Ευρωπαϊκής Κοινότητας,
τον κανονισμό (ΕΚ) αριθ. 1290/2005 του Συμβουλίου, της 21ης Ιουνίου 2005, για τη χρηματοδότηση της κοινής γεωργικής πολιτικής (1), ιδίως το άρθρο 12 παράγραφοι 2 και 3 αυτού,
Εκτιμώντας τα ακόλουθα:
(1)
Η απόφαση 2006/410/ΕΚ της Επιτροπής (2) καθορίζει τα ποσά τα οποία, σύμφωνα με το άρθρο 10 παράγραφος 2, το άρθρο 143δ και το άρθρο 143ε του κανονισμού (ΕΚ) αριθ. 1782/2003 του Συμβουλίου (3) για τη θέσπιση κοινών κανόνων για τα καθεστώτα άμεσης στήριξης στα πλαίσια της κοινής γεωργικής πολιτικής και για τη θέσπιση ορισμένων καθεστώτων στήριξης για τους γεωργούς και το άρθρο 4 παράγραφος 1 του κανονισμού (ΕΚ) αριθ. 378/2007 του Συμβουλίου (4) σχετικά με τον καθορισμό των κανόνων της προαιρετικής διαφοροποίησης των άμεσων ενισχύσεων που προβλέπονται από τον κανονισμό (ΕΚ) αριθ. 1782/2003, διατίθενται στο ΕΓΤΑΑ και το καθαρό υπόλοιπο που διατίθεται για δαπάνες του ΕΓΤΕ.
(2)
Ο υπολογισμός του ποσού κατ’ εφαρμογή του άρθρου 10 παράγραφος 2 του κανονισμού (ΕΚ) αριθ. 1782/2003 έχει αλλάξει. Αυτό οφείλεται στην αύξηση των ποσών που αποτελούν αντικείμενο διαφοροποίησης και στην αναθεώρηση των πρόσθετων ποσών ενίσχυσης τα οποία χορηγούνται σύμφωνα με το άρθρο 12 παράγραφος 1 του κανονισμού (ΕΚ) αριθ. 1782/2003.
(3)
Η απόφαση 2008/788/ΕΚ της Επιτροπής (5) καθορίζει τα καθαρά ποσά που προκύπτουν από την εφαρμογή της προαιρετικής διαφοροποίησης στην Πορτογαλία για τα έτη 2009-2012 σύμφωνα με το άρθρο 4 παράγραφος 1 του κανονισμού (ΕΚ) αριθ. 378/2007.
(4)
Το άρθρο 23 παράγραφος 2 του κανονισμού (ΕΚ) αριθ. 479/2008 του Συμβουλίου, της 29ης Απριλίου 2008, για την κοινή οργάνωση της αμπελοοινικής αγοράς, την τροποποίηση των κανονισμών (ΕΚ) αριθ. 1493/1999, (ΕΚ) αριθ. 1782/2003, (ΕΚ) αριθ. 1290/2005, (ΕΚ) αριθ. 3/2008 και την κατάργηση των κανονισμών (ΕΟΚ) αριθ. 2392/86 και (ΕΚ) αριθ. 1493/1999 (6), καθορίζει τα ποσά τα οποία θα πρέπει να διατίθενται ως πρόσθετοι κοινοτικοί πόροι για μέτρα στις οινοπαραγωγικές περιοχές στο πλαίσιο των προγραμμάτων αγροτικής ανάπτυξης που χρηματοδοτούνται βάσει του κανονισμού (ΕΚ) αριθ. 1698/2005 του Συμβουλίου, της 20ής Σεπτεμβρίου 2005, για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (7).
(5)
Κατά συνέπεια, θα πρέπει να τροποποιηθεί αναλόγως η απόφαση 2006/410/ΕΚ,
ΑΠΟΦΑΣΙΖΕΙ:
Άρθρο μόνο
Η απόφαση 2006/410/ΕΚ τροποποιείται ως εξής:
1.
Ο τίτλος αντικαθίσταται ως εξής:
2.
Το μόνο άρθρο αντικαθίσταται ως εξής:
«Άρθρο μόνο
Τα ποσά που θα διατεθούν στο Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) για τα οικονομικά έτη 2007 έως 2013 σύμφωνα με το άρθρο 10 παράγραφος 2, το άρθρο 143δ και το άρθρο 143ε του κανονισμού (ΕΚ) αριθ. 1782/2003, το άρθρο 4 παράγραφος 1 του κανονισμού (ΕΚ) αριθ. 378/2007 και το άρθρο 23 παράγραφος 2 του κανονισμού (ΕΚ) αριθ. 479/2008, καθώς και το καθαρό υπόλοιπο που θα διατεθεί για δαπάνες του Ευρωπαϊκού Γεωργικού Ταμείου Εγγυήσεων (ΕΓΤΕ) εμφαίνονται στο παράρτημα της παρούσας απόφασης».
3.
Το παράρτημα αντικαθίσταται από το παράρτημα της παρούσας απόφασης.
Βρυξέλλες, 3 Οκτωβρίου 2008.

Labels: 15
19